S-167/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. mars 2017, á hendur M-x-x E-kk-þgf A-kk-þgf, kt. 000000-0000, Snorrabraut 52, Reykjavík, fyrir eftirtalin brot:

I.

Gripdeildir:

1. Sunnudaginn 17. júlí 2016 í verslun 10-11 við Barónsstíg í Reykjavík beðið um

30 pakka af vindlingum, samtals að verðmæti kr. 41.970, og er starfsmaðurinn hafði sett vörurnar í poka hlaupið með pokann út úr versluninni án þess að greiða fyrir vörurnar.

2. Miðvikudaginn 4. janúar 2017 í verslun 66° Norður við Faxafen 12 í Reykjavík,

klætt sig í úlpu og húfu, samtals að verðmæti kr. 172.900, og því næst hlaupið út úr versluninni án þess að greiða fyrir vörurnar.

Teljast brot þessi varða við 245. gr. almenna hegningarlaga nr. 19/1940.

II.

Þjófnaði:

1. Aðfaranótt sunnudagsins 17. júlí 2016 inni á skemmtistaðnum D10 við

Hafnarstræti 18 í Reykjavík, stolið veski sem innihélt ökuskírteini og

greiðslukort.

2. Þriðjudaginn 3. janúar 2017 í verslun Hagkaupa í Kringlunni í Reykjavík, stolið

fatnaði að verðmæti kr. 4.487.

3. Föstudaginn 13. janúar 2017 í verslun Icewear við Laugaveg 91 í Reykjavík,

stolið vörum samtals að verðmæti kr. 20.980.

Teljast brot þessi varða við 1. mgr. 244. gr. almennra hegningarlaga nr. 19/1940.

III.

Fjársvik með því að hafa aðfaranótt sunnudagsins 17. júlí 2016 í alls 6 skipti, svikið út vörur og þjónustu hjá eftirgreindum verslunum og þjónustuaðilum, samtals að verðmæti 65.347 kr., með því að framvísa þar í blekkingarskyni og án heimildar greiðslukorti A, kt. 000000-0000, sem ákærði hafði áður stolið, sbr. ákærulið II.1, og látið þannig skuldfæra andvirði varanna og þjónustunnar á greiðslukort eiganda, eins og hér greinir:

1. Í verslun 10-11 við Laugaveg í Reykjavík svikið út vörur að verðmæti kr. 139.

2. Í verslun 10-11 við Laugaveg í Reykjavík svikið út vörur að verðmæti kr. 2.697.

3. Í leigubifreið nr. 6 hjá Hreyfli á ótilgreindum stað svikið út þjónustu að verðmæti

kr. 5.070.

4. Í leigubifreið nr. 6 hjá Hreyfli á ótilgreindum stað svikið út þjónustu að verðmæti

kr. 22.080.

5. Í leigubifreið nr. 6 hjá Hreyfli á ótilgreindum stað svikið út þjónustu að verðmæti

kr. 9.680.

6. Í verslun 10-11 við Barónsstíg í Reykjavík svikið út vörur að verðmæti kr.

25.681.

Teljast brot þessi varða við 248. gr. almennra hegningarlaga nr. 19/1940.

IV.

Fíkniefnalagabrot með því að hafa aðfaranótt föstudagsins 30. desember 2016 í fangamóttöku á lögreglustöðinni við Hverfisgötu 113-115 í Reykjavík, haft í vörslum sínum 0,39 g af vímuefninu MDMA og 0,99 g af kókaíni, sem lögregla fann við leit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, samtals 0,39 g af vímuefninu MDMA og 0,99 g af kókaíni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1995. Samkvæmt framlögðu sakavottorði, dagsettu 27. febrúar 2017, hefur hann í tvígang gengist undir sektarrefsingu með lögreglustjórasátt vegna fíkniefnalagabrota, á árunum 2013 og 2015.

Með hliðsjón af sakarefni þessa máls, greiðlegri játningu ákærða og aðstæðna hans að öðru leyti en einnig 77. gr. almennra hegningarlaga þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 0,39 g af vímuefninu MDMA og 0,99 g af kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef M-kk-ef hrl., 105.400 krónur, að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið J-kk-nf S. H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x Ö-kk-nf A-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 0,39 g af vímuefninu MDMA og 0,99 g af kókaíni.

Ákærði greiði málsvarnarþóknun skipaðs verjanda síns, J-kk-ef M-kk-ef hrl., 105.400 krónur.

L-kvk-nf R-kvk-nf S-kvk-nf